ma Amasona (toki Potuke: Amazonas /a.maˈzõ.nɐs/) li ma lili lon ma Pasiju. Ona li lon kipisi ma sewi. ma Pasiju lon la ma Kolama en ma Pala en ma Matu Kosu en ma Kontonja en ma Aki li lon poka pi ma Amasona. ante ma lon poka pi ma Amasona li ma Penesuwela en ma Kolonpija en ma Pelu.
mute nasin telo li lon ma Amasona. nasin telo suli nanpa wan li nasin telo Amasona (toki Potuke: Rio Amazonas). sama la nasin telo Solimonsi (toki Potuke: Rio Solimões) en nasin telo Neku (toki Potuke: Rio Negro) en nasin telo Matela (toki Potuke: Rio Madeira) en nasin telo Pulu (toki Potuke: Rio Purus) en nasin telo Suluwa (toki Potuke: Rio Juruá) en nasin telo Sapula (toki Potuke: Rio Japurá) li lon ma Amasona.
tenpo sike nanpa 2024 la ma tomo suli pi ma Amasona li ni li jo e nanpa jan ni: